Kostol svätého Jána Krstiteľa (Ivanka pri Dunaji)

Kostol svätého Jána Krstiteľa je kostol v Ivanke pri Dunaji v okrese Senec na Moyzesovej ulici 590. Je to poradovo tretí kostol na tomto mieste. Prvý kostol postavili učeníci sv. Cyrila a Metoda, bola to iba jednoduchá kaplnka z dreva. Druhý kostol (kedy bol postavený, sa nepodarilo zistiť), bol v roku 1730 ešte opravovaný. Postavený bol z kameňa, chór mal z dreva. Keď sa kopali základy pre stĺpy, ktoré dnes držia rozšírený chór, prišlo sa na základy tohto druhého kostola. Stavba súčasného kostola začala v roku 1770. Stavba veže trvala 2 roky. Vežové hodiny boli zadovážené v roku 1880 z Viedne. Organ je z roku 1906. V roku 1991 bola strecha veže nanovo postavená. Do gule pod krížom boli uschované dokumenty svedčiace o tejto dobe – ako určité posolstvo pre budúcich Ivančanov. Referencie Iné projekty Commons ponúka multimediálne súbory na tému Kostol svätého Jána Krstiteľa (Ivanka pri Dunaji)